stanford-oval/wikipedia huggingface dataset:
גביע אירופה בכדורסל 3x3 וינה (2024)
טורניר הנשים

לטורניר הנשים העפילו המארחת אוסטריה, האלופה המכהנת הולנד, 3 המדורגות הראשונות בדירוג פיב"א (צרפת, גרמניה והונגריה) ו-7 נבחרות מארבעה טורנירי מוקדמות (ספרד ואיטליה מקופנהגן, אזרבייג'ן מפרישטינה, אוקראינה ופולין מברטיסלבה ורומניה ולטביה מבוקרשט).
טורניר הנשים > שלב הבתים > בית א'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  צרפת | 4 | 2 | 2 | 0 | 31 | 21 | 10 |
|  אוקראינה | 3 | 2 | 1 | 1 | 26 | 28 | -2 |
|  איטליה | 2 | 2 | 0 | 2 | 21 | 29 | -8 |
| 0 | 1 | 2 |
| --- | --- | --- |
|  צרפת | 14 – 10 | איטליה   |
|  איטליה | 11 – 15 | אוקראינה   |
|  צרפת | 17 – 11 | אוקראינה   |
טורניר הנשים > שלב הבתים > בית ב'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  פולין | 4 | 2 | 2 | 0 | 38 | 23 | 15 |
|  גרמניה | 3 | 2 | 1 | 1 | 35 | 28 | 7 |
|  רומניה | 2 | 2 | 0 | 2 | 16 | 38 | -22 |
| 0 | 1 | 2 |
| --- | --- | --- |
|  גרמניה | 21 – 7 | רומניה   |
|  פולין | 17 – 9 | רומניה   |
|  גרמניה | 14 – 21 | פולין   |
טורניר הנשים > שלב הבתים > בית ג'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  ספרד | 4 | 2 | 2 | 0 | 40 | 26 | 14 |
|  אוסטריה | 3 | 2 | 1 | 1 | 35 | 27 | 8 |
|  אזרבייג'ן | 2 | 2 | 0 | 2 | 19 | 41 | -22 |
| 0 | 1 | 2 |
| --- | --- | --- |
|  ספרד | 20 – 12 | אזרבייג'ן   |
|  אזרבייג'ן | 7 – 21 | אוסטריה   |
|  ספרד | 20 – 14 | אוסטריה   |
טורניר הנשים > שלב הבתים > בית ד'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  הולנד | 4 | 2 | 2 | 0 | 35 | 25 | 10 |
|  לטביה | 3 | 2 | 1 | 1 | 29 | 33 | -4 |
|  הונגריה | 2 | 2 | 0 | 2 | 26 | 32 | -6 |
| 0 | 1 | 2 |
| --- | --- | --- |
|  הונגריה | 14 – 16 | לטביה   |
|  הולנד | 19 – 13 | לטביה   |
|  הונגריה | 12 – 16 | הולנד   |
טורניר הנשים > שלב הנוקאאוט

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר |  |  | חצי הגמר | חצי הגמר |  |  | גמר | גמר |
 
|   | 24 באוגוסט | 24 באוגוסט |  |  |  |  |  |  |  |  |
|   | 24 באוגוסט | 24 באוגוסט |  |  |  |  |  |  |  |  |
|   |  צרפת | 21 |  |  |  |  |  |  |  |  |
|   |  צרפת | 21 |  |  | 25 באוגוסט | 25 באוגוסט |  |  |  |  |
|   |  אוסטריה | 14  |  |  | 25 באוגוסט | 25 באוגוסט |  |  |  |  |
|   |  אוסטריה | 14  |  |  |  צרפת | 18 |  |  |  |  |
|   | 24 באוגוסט | 24 באוגוסט |  |  |  צרפת | 18 |  |  |  |  |
|   | 24 באוגוסט | 24 באוגוסט |  |  |  הולנד | 17  |  |  |  |  |
|   |  הולנד | 20 |  |  |  הולנד | 17  |  |  |  |  |
|   |  הולנד | 20 |  |  |  |  |  |  | 25 באוגוסט | 25 באוגוסט |
|   |  גרמניה | 15  |  |  |  |  |  |  | 25 באוגוסט | 25 באוגוסט |
|   |  גרמניה | 15  |  |  |  |  |  |  |  צרפת | 11 |
|   | 24 באוגוסט | 24 באוגוסט |  |  |  |  |  |  |  צרפת | 11 |
|   | 24 באוגוסט | 24 באוגוסט |  |  |  |  |  |  |  ספרד | 19  |
|   |  פולין | 19 |  |  |  |  |  |  |  ספרד | 19  |
|   |  פולין | 19 |  |  | 25 באוגוסט | 25 באוגוסט |  |  |  |  |
|   |  לטביה | 17  |  |  | 25 באוגוסט | 25 באוגוסט |  |  |  |  |
|   |  לטביה | 17  |  |  |  פולין | 11 |  |  |  |  |
|   | 24 באוגוסט | 24 באוגוסט |  |  |  פולין | 11 |  |  |  |  |
|   | 24 באוגוסט | 24 באוגוסט |  |  |  ספרד | 21  |  |  | מקום שלישי | מקום שלישי |
|   |  ספרד | 18 |  |  |  ספרד | 21  |  |  | מקום שלישי | מקום שלישי |
|   |  ספרד | 18 |  |  |  |  |  |  | 25 באוגוסט | 25 באוגוסט |
|   |  אוקראינה | 15  |  |  |  |  |  |  | 25 באוגוסט | 25 באוגוסט |
|   |  אוקראינה | 15  |  |  |  |  |  |  |  הולנד | 21 |
|   |  |  |  |  |  |  |  |  |  הולנד | 21 |
|   |  |  |  |  |  |  |  |  |  פולין | 14  |
|   |  |  |  |  |  |  |  |  |  פולין | 14  |
בנדיקוט חוטמני

| בנדיקוט חוטמני |
| --- | --- |
 בנדיקוט חוטמני
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: בנדיקוטאים
משפחה:: בנדיקוטיים
סוג:: בנדיקוט
מין:: בנדיקוט חוטמני
שם מדעי
 Perameles nasuta ‏סנט-אילר, 1804
תחום תפוצה


בנדיקוט חוטמני (שם מדעי: Perameles nasuta) הוא מין כיסאי בסוג בנדיקוט שחי במזרח אוסטרליה. הוא תואר מדעית בשנת 1804 ולו שני תת-מינים. הבנדיקוט מתאפיין בפרווה חומה, ראש משולש וחרטום מוארך במיוחד שהעניק לו את שמו. הוא חי בבתי גידול מגוונים ופעיל בשעות הלילה. אף על פי שהבנדיקוט מוגדר כאוכל-כל תזונתו העיקרית מורכבת מחסרי חוליות. המין הסתגל לחיים בסביבה כפרית ועירונית, ומותיר אחריו נזקים בדמות חפירות רבות בשדות, גינות, חצרות ומדשאות ופגיעה בגידולים שונים. הבנדיקוט החוטמני הוא המין הגדול והנפוץ בסוגו.
טקסונומיה

הבנדיקוט החוטמני הוא אחד מתוך 3 מינים הקיימים כיום בסוג בנדיקוט, לצד בנדיקוט סרוג מזרחי ובנדיקוט סרוג מערבי (המין הרביעי - בנדיקוט מדברי - נכחד במהלך המאה ה-20). מבחינה גנטית, הוא קרוב בעיקר למין בנדיקוט סרוג מזרחי. האנטומולוג הצרפתי אטיין ז'ופרואה סנט-אילר תיאר את המין לראשונה בשנת 1804, ומשמעות השם המדעי שלו היא: "גירית-כיס ארוכת-אף". שתי דגימות נוספות ששייכות למין זה תוארו בתחילה בתור מינים נפרדים ב-1825 וב-1841.
לבנדיקוט החוטמני שני תת-מינים:
P. n. nasuta - הנפוץ יותר. מצוי לאורך קו החוף המזרחי והדרום-מזרחי.
P. n. pallescens - מצוי בקו החוף הצפון-מזרחי.
תיאור

הבנדיקוט החוטמני הוא כיסאי דמוי חולדה או טנרק, והמין הגדול בסוגו. גופו גוצי וקומפקטי עם תנוחה שפופה, ראשו חרוטי, ואוזניו מחודדות וזקופות. סימן ההיכר של המין הוא חוטמו המחודד שארוך יותר מכל מיני הבנדיקוטים האוסטרלים. זנבו קצר ודקיק, טפריו ארוכים, וחלק מהאצבעות ברגליו האחוריות סינדקטיליות.
אורך ראשו וגופו של הבנדיקוט החוטמני 40–50 סנטימטרים, אורך זנבו 12–16 סנטימטרים ומשקלו 1-0.8 קילוגרם לזכר ו-706 גרם לנקבה. הכיס של הנקבה מכיל 8 פטמות ונפתח אחורנית.
הפרווה של הבנדיקוט החוטמני נוקשה וזיפית, והיא נבדלת מהמינים האחרים בהיותה חדגונית וכהה למדי. צבעה הכללי חום-אפרפר, חום בהיר או חום חולי, והיא שזורה בשערות שחורות, לבנות וזהובות. הגפיים, הסנטר, המותניים והצד התחתון של הגוף בצבע לבן-שמנת, בעוד שהגב והחרטום עשויים להתכהות. הפסים השחורים בפלג הגוף האחורי שאופיינים למינים בסוג נעדרים לרוב אצל הבנדיקוט החוטמני או דהויים במיוחד. החוטם, פנים האוזניים והכפות ורודים, והזנב משחיר בקצהו.
תפוצה

הבנדיקוט החוטמני אנדמי למזרח אוסטרליה; טווח התפוצה שלו משתרע לאורך קו החוף המזרחי, מדרום-מזרח ויקטוריה דרך מזרח ניו סאות' ויילס וטריטוריית הבירה האוסטרלית וכלה בחצי האי כף-יורק שבקווינסלנד. המין חי במגוון רחב של בתי גידול, כולל יער אקליפטוס פתוח, יער גשם טרופי, יער גדותיים, חורש ים-תיכוני, בתה, ביצות, סוואנה וסביבה עירונית. המין מצוי במישורים, שפלות ומדרונות הרריים ברום 1,400 מטר מעל פני הים. כמות המשקעים המינימלית בבית הגידול שלו היא 750 מילימטר לשנה.
אקולוגיה

הבנדיקוט החוטמני פעיל בעיקר בשעות הלילה, ומבלה את שעות היום במנוחה בקינים עשויים עשב ועלים. הקינים מוסווים בתוך הצמחייה הצפופה ויש להם כניסה אחת או שתיים. בשעות הפעילות הליליות הבנדיקוט יוצא לתור אחר מזון בשטחים פתוחים, ונסוג עם שחר לתוך הסבך או היער; חלק משמעותי משעות הפעילות מוקדש לחפירה או נבירה באדמה, והוא מותיר אחריו גומות חרוטיות רבות. הבנדיקוט חי בבדידות בטריטוריה קבועה, ואינטראקציה עם בני מינו מתרחשת בעיקר בהקשר של רבייה.
אף על פי שהבנדיקוט ניזון בעיקר מחרקים וחסרי חוליות אחרים, הוא מוגדר כאוכל-כל, ותזונתו כוללת בין השאר ביצים, פירות, זרעים, פטריות, שורשים ואפילו מכרסמים קטנים. הבנדיקוט מאתר טרף מן החי באמצעות חוש השמיעה, ופריטי מזון תת-קרקעיים באמצעות חוש הריח וחפירה באדמה.
הטורפים של הבנדיקוט מגוונים, וכוללים בין השאר דינגו, שועל אדום, חתול הבית, דורסי לילה ונחשים. הפרווה החדגונית מספקת לו הסוואה בבית הגידול המיוער והחשוך.
הבנדיקוט מתרבה לאורך השנה ללא עונה קבועה, עם שיאי המלטות בספטמבר ואוקטובר. הנקבה מונגומית לעומת הזכר הפוליגמי. ההיריון הוא בין הקצרים ביונקים, ונמשך 12.5 ימים בלבד. הבנדיקוטית ממליטה שגר של 1–5 ולדות (3-2 בממוצע), שזוחלים מיד לאחר הלידה לתוך הכיס ונצמדים לאחת מ-8 הפטמות שבתוכו.
הניתוק הראשון מהפטמה מתרחש בגיל חודש, והגמילה המוחלטת היא בגיל חודשיים. הגורים נותרים זמן קצר לצידה של האם ואז הופכים לעצמאיים. לרוב, הנקבה מתעברת מיד לאחר גמילת הגורים, והיא עשויה להמליט עד 4 פעמים בשנה. הנקבה מגיעה לבגרות בגיל 3 חודשים, והזכר בגיל 4–6 חודשים. רק 20% מהגורים מצליחים לשרוד עד הבגרות.
תוחלת החיים המקסימלית של המין היא 5.6 שנים. גורמי התמותה העיקריים הם טריפה על ידי טורפים פולשים ודריסה בכבישים.
מצב

הבנדיקוט החוטמני מסווג על ידי הרשימה האדומה של IUCN במצב השימור ללא חשש (LC), עקב תפוצתו הרחבה, אוכלוסייתו הגדולה, התרחשותו באזורים מוגנים רבים, הסתגלותו לאזורים עירוניים וחוסר אינדיקציה לירידה משמעותית במספרים. האוכלוסיות הדרומיות חוות ירידה בעיקר כתוצאה מאובדן בית גידול למטרות חקלאות ותעשיית העץ, טריפה על ידי טורפים פולשים (שועל אדום וחתול הבית), ושינויים במשטרי אש שמובילים להתפרצות שריפות בר גדולות.
הערות שוליים

↑  בנדיקוט חוטמני באתר הרשימה האדומה של IUCN
איור של בנדיקוטים חוטמנים.
בנדיקוט חוטמני בפעילות לילית.
גו איי

| --- | --- |

 מקום הקמה:  קייב 
 מוקד פעילות:  קייב, אוקראינה אוקראינה
 תקופת הפעילות:  מ-2012
 סוגה:  פולק
 חברת תקליטים:  Universal Music Polska 
 go-a-band.com
 פרופיל ב-IMDb
 חברים
 קתרינה פאבלנקו טאראס שבצ'נקו איהור דידנצ'וק איוואן הריהוריאק
 
גו איי (באוקראינית: Ґоу_Ей) היא להקה אוקראינית, שנבחרה לייצג את אוקראינה בתחרות האירוויזיון לשנת 2020 ברוטרדם, שבהולנד, עם השיר Solovey.
הלהקה נבחרה לייצג את המדינה לאחר שזכתה בקדם "Vidbir 2020". לאחר שבוטל האירוויזיון הוכרז כי הלהקה תייצג את אוקראינה באירוויזיון 2021, עם השיר "Shum". ב-18 במאי 2021, ביצעה הלהקה את השיר בחצי הגמר של התחרות, ובתום ההצבעות, הגיעה למקום השני עם 267 נקודות. ב-22 במאי, בגמר התחרות, הגיעה הלהקה למקום החמישי עם 364 נקודות.
איהור דידנצ'וק, אחד מחברי הלהקה, חבר גם בלהקת קאלוש אשר זכתה באירוויזיון 2022, כשנה לאחר הופעת להקת גו איי באירוויזיון.
הערות שוליים

↑  ЕКСКЛЮЗИВНІ ІНТЕРВ'Ю, וז'ה, 22 בפברואר 2020
↑  Here are the ten qualifiers of the first semi at Eurovision 2021!
↑  Eurovision 2021 Results: Voting & Points
| אוקראינה אוקראינה באירוויזיון |
| --- | --- | --- |
Vidbir
| השתתפויות | 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | אלכסנדר פונומריוב • רוסלנה ליז'יצ'קו • גרין ג'ולי • טינה קרול • ורקה סרדוצ'קה • אני לוראק • סבטלנה לובודה • אליושה • מיקה ניוטון • גאיטנה • זלאטה אוגנביץ' • מריה ירמצ'וק • ג'מאלה • O.Torvald • מלובין • מארוב • גו איי • גו איי • קאלוש • טבורצ'י • אליונה אליונה וג'רי הייל |  |
| שירי המדינה | "Hasta la Vista" • "Show Me Your Love" • "Dancing Lasha Tumbai" • "Shady Lady" • "Be My Valentine! (Anti-Crisis Girl)" • "Sweet People" • "Angel" • "Be My Guest" • "Gravity" • "Tick Tock" • "1944" • "Time" • "Under The Ladder" • "Siren Song" • "Solovey" • "Stefania" • "Heart of Steel" • "Teresa & Maria" |  |
| ערכים קשורים | אירוויזיון 2005 • אירוויזיון 2017 • אירוויזיון 2023 • יחסי אוקראינה–רוסיה באירוויזיון • חברת השידור הציבורי הלאומית של אוקראינה |  |
בשנים שלא מופיעות ברשימה נעדרה אוקראינה מהתחרות.
| --- | --- |
בקרת זהויות :  ISNI: 0000 0004 8298 8728  MusicBrainz: 80b54212-19f5-42ce-bfd7-e08db9c298ae 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
גארי ויליאמס

גארי ויליאמס (באנגלית: Gary Williams; נולד ב-17 ביוני 1960 בוולברהמפטון שבאנגליה) הוא כדורגלן עבר אנגלי, ששיחק בעמדת המגן השמאלי.
ביוגרפיה

ויליאמס נולד בוולברהמפטון שבאנגליה בשנת 1960 ומגיל 15 היה חלק מקבוצת הנוער של אסטון וילה. הוא הועלה לבוגרים ביוני 1978 ובעונה אחר כך ב-1978/79 המאמן רון סאונדרס נתן לו לערוך את הופעת הבכורה בליגה. היא הייתה בתיקו 1–1 נגד אברטון ושבועיים לאחר מכן שיחק לראשונה בעמדת המגן השמאלי במשחק נגד נוטינגהאם פורסט. למרות שעמדתו המועדפת של ויליאמס הייתה בצד ימין, השחקנים ג'ון גידמן וקני סוויין הועדפו שם. הוא הושאל לתקופה קצרה לוולסול מהליגה הרביעית לפני שחזר אל אסטון וילה בעונת 1980/81. באותה עונה זכה עימה באליפות עם 22 הופעות בליגה. בעונת 1981/82 נלחם על העמדה השמאלית עם קולין גיבסון ובתחילתה שימש כמגן ימני או בלם. למזלו, כל זה השתנה כאשר טוני ברטון נכנס לתפקיד המאמן לאחר שהחליף את סאונדרס ותחתו חזר לעמדתו המוכרת בפברואר 1982. ויליאמס היה שותף בזכייתה בגביע אירופה לאלופות עם ניצחון מפתיע בגמר 0–1 על באיירן מינכן.
עם עזיבתו של קני סוויין הוא שב לשחק בצד ימין ובעונת 1982/83 אסטון וילה זכתה בתואר האחרון בעידן המצליח; הסופר קאפ האירופי בו ניצחו את ברצלונה. משם והלך הקבוצה הייתה במגמת ירידה וירדה לליגה השנייה בעונת 1987/88, ולאחר מכן עזב ויליאמס ללידס יונייטד שגם שיחקה שם. בהתחלה היה מבוקש מאוד בשל כישוריו ושיחק בתפקידים שונים על המגרש, גם מאילו שיכלו לסכן אותו פיזית. לאחר שכשל לכבוש ב-250 משחקי ליגה ויליאמס כבש שלושער נגד ברדפורד סיטי, וסט ברומיץ' ולסטר סיטי. עם זאת, תחת המאמן החדש הווארד וילקינסון נפל קורבן לפציעות ובשנתיים הבאות כבש רק שמונה שערים ב-31 הופעות ליגה ונותר לגמרי בחוץ במשך עונת העלייה 1989/90. כבר בינואר 1990 הפנה למועדון עורף ועבר בהעברה חופשית למתחרה מהליגה השנייה ווטפורד. הוא שהה שם שנה וחצי וערך 42 הופעות ליגה לפני שעבר לברדפורד סיטי מהליגה השלישית. ויליאמס פרש בה מכדורגל בסוף עונת 1993/94 וכבש חמישה שערים ב-85 משחקי ליגה, כששני השערים האחרונים הגיעו מפנדל.
תארים

אליפות אנגליה: 1980/81
מגן הקהילה: 1981
גביע אירופה לאלופות: 1981/1982
הסופר קאפ האירופי: 1982
ג'ימי עבדו

נג'ים "ג'ימי" עבדו (בערבית: نجيم "جيمي" عبدو; נולד ב-13 ביולי 1984) הוא כדורגלן עבר קומורי ששיחק בעמדת הקשר.
קריירת מועדונים

עבדו נולד במרטיג שבצרפת להורים שהיגרו מקומורו. הוא התחיל לשחק כדורגל בקבוצת הילדים של מועדון הכדורגל המקומי ושיחק בכל קבוצות הגיל של המועדון, עד שבגיל 18 הצטרף לקבוצה הבוגרת.
ב-25 ביולי 2003 חתם בסדאן מהליגה הצרפתית השנייה. ב-6 בדצמבר ערך את הופעת הבכורה שלו בקבוצה בתיקו 0-0 נגד גרנובל. בעונת 2004/2005 הפך לשחקן הרכב בקבוצה וב-12 בנובמבר 2004 הבקיע את שער הבכורה שלו בקבוצה בניצחון 0-2 נגד מונפלייה. במהלך עונת 2005/2006 נפצע ונעדר מרוב משחקי הקבוצה. ב-18 בנובמבר 2006 חזר למגרשים בהפסד 1-0 לאולימפיק ליון, בו גם כבש שער עצמי.
בקיץ 2007 חתם בפלימות' ארגייל מהפוטבול ליג צ'מפיונשיפ. ב-25 באוגוסט ערך את הופעת הבכורה שלו בקבוצה בהפסד 3-2 לבארנסלי. ב-1 בדצמבר 2007 הבקיע את שערו הראשון בקבוצה בניצחון 0-3 נגד סקונת'ורפ יונייטד.
ב-3 ביולי 2008 חתם במילוול מהפוטבול ליג הראשונה. הוא ערך את הופעת הבכורה שלו בקבוצה בהפסד 4-3 לאולדהאם אתלטיק. ב-11 באוקטובר 2008 עבדו הבקיע את השער הראשון שלו במילוול, בניצחון 1-3 נגד טרנמיר רוברס. שבוע לאחר מכן, הורחק בניצחון 0-1 נגד הרפורד יונייטד. ב-14 במאי 2009 הבקיע בחצי גמר פלייאוף העלייה לפוטבול ליג נגד לידס יונייטד. בתחילת עונת 2009/2010 האריך את חוזהו בקבוצה עד שנת 2013. בעונת 2011/2012 נבחר לכדורגלן העונה של המועדון על ידי האוהדים.
ב-15 ביולי 2017, עבדו הושאל ל-AFC וימבלדון. ב-5 באוגוסט 2017 עבדו ערך את הופעת הבכורה שלו בקבוצה בתיקו 1–1 ב-סקאנת'רופ יונייטד וכבש את שער הבכורה שלו באותו משחק.
בסיום העונה, שוחרר ממילוול וחזר למרטיג.
קריירה בינלאומית

עבדו נולד בצרפת להורים שהיגרו מקומורו ולכן היה זכרי לייצג את שני הלאומית. ב-9 באוקטובר 2010 ערך את הופעת הבכורה שלו בנבחרת קומורו בהפסד 1-0 למוזמביק. כעבור מספר חודשים, עבדו נעדר מסגל הנבחרת ובשנת 2014 זומן לסגל הנבחרת מחדש. במרץ 2016 שימש לראשונה כקפטן הנבחרת.
עבדו השתתף עם הנבחרת בגביע אפריקה לאומות 2021.
תארים

פלייאוף העלייה לפוטבול ליג הראשונה: 2010, 2017
בעלי שתי ריאות

| בעלי שתי ריאות |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי סנפירים בשרניים
מחלקה:: בעלי סנפירים בשרניים
סדרה:: בעלי שתי ריאות
משפחות
 Lepidosirenidae  Protopteridae
שם מדעי
 Lepidosireniformes ‏ברג

בעלי שתי ריאות (שם מדעי: Lepidosireniformes) היא סדרה של דגי ריאות מקבוצת בעלי סנפירים בשרניים ולה שתי ריאות מתפקדות. זוהי הסדרה השנייה של דגי ריאות יחד עם סדרת דגי ריאות אוסטרליים - להם רק ריאה אחת והם נחשבים לפרימיטיביים יותר.
בסדרה שתי משפחות: דג הריאות הדרום אמריקאי (Lepidosirenidae) ודגי ריאות אפריקנים (Protopteridae).
מיון

סדרה בעלי שתי ריאות (Lepidosireniformes)
משפחת דגי ריאות דרום-אמריקאים (Lepidosirenidae)
סוג ומין יחיד דג ריאות דרום-אמריקאי (Lepidosiren paradoxa)
משפחת דגי ריאות אפריקנים (Protopteridae)
סוג דג ריאות אפריקני (Protopterus)
דג ריאות אפריקני משויש (Protopterus aethiopicus)
דג ריאות מזרח-אפריקני (Protopterus amphibius)
דג ריאות מערב-אפריקני (Protopterus annectens)
דג ריאות אפריקני מנומר (Protopterus dolloi)
בסיס הצי הרוסי בסבסטופול

| --- | --- |

לוגו צי הים השחור
 פרטים
 מדינה:  רוסיה רוסיה
 שיוך:  משרד ההגנה הרוסי
 סוג:  בסיס ימי
 בסיס האם:  סבסטופול (חצי האי קרים)
 אירועים ותאריכים
 תקופת הפעילות:  1772–הווה (כ־252 שנים) 
 פיקוד
 יחידת אם:  צי הים השחור
הבסיס בשנת 1918.
בסיס הצי הרוסי בסבסטופול (ברוסית: Севастопольская военно-морская база) הוא הבסיס הימי העיקרי של הכוחות המזוינים של הפדרציה הרוסית. משמש כמטה צי הים השחור של חיל הים ומהווה מעגן למרבית כלי השיט של חיל הים הרוסי. ממוקם בחלקו הדרומי של נמל סבסטופול.
היסטוריה

הבסיס הוקם ביוני 1783 כבסיס לשייטת הימית באזור בשם אחיטאר, ולמעשה מהווה את הבסיס לעיר סבסטופול, שקמה אחר כך. תומאס מקנזי (פומה פומיץ' מקנזי), אדמירל רוסי ממוצא סקוטי היה המפקד הראשון.
מבנה הבסיס

בבסיס ממוקמות היחידות הבאות:
דיוויזיית אוניות התקיפה ה-30:
בריגדת האוניות ללוחמה הצוללות ה-11, מפעילה את האוניות הבאות:
מוסקבה. אוניה מספר 121
סמטליביי. אוניה מספר 870
לאדניי. אוניה מסספר 861
פיטליביי. אוניה מספר 868
האדמירל גריגורוביץ'. אוניה מספר 494
האדמירל אסן. אוניה מספר 751
בריגדת הנחתות ה-197
ניקולאי פילצ'נקוב. אוניה מספר 152
אורסק. אוניה מספר 148
סראטוב. אוניה מספר 150
אזוב. אוניה מספר 151
נובוצ'רקסק. אוניה מספר 142
צזאר קוניקוב. אוניה מספר 158
ימאל. אוניה מספר 156
דיוויזיית אוניות לוחמה בצוללות ה-400
אלכסנדרובץ. אוניה מספר 059
סוזדאלץ. אוניה מספר 071
מורומץ. אוניה מספר 064
ולדימירץ. אוניה מספר 060
דיוויזיית הסטי"לים הקטנות של נובורוסייסק מספר 166
בורה. אוניה מספר 615
סאמום. אוניה מספר 616
שטיל. אוניה מספר 620
מיראז'. אוניה מספר 617
דיוויזיית המוקשים ה-418
קוברובץ. אוניה מספר 913
גולובץ. אוניה מספר 911
טורביניסט. אוניה מספר 912
סגן האדמירל ז'וקוב. אוניה מספר 909
חטיבת הצוללות הנפרדת ה-247
אלרוסה, צוללת מדגם B-871
הנסיך הקדוש גאורגי, צוללת מדגם B-830
דיוויזיית הסטי"לים סולין ה-295
R-60. אוניה מספר — 955
R-239. אוניה מספר — 953
R-109. אוניה מספר — 952
R-71. אוניה מספר — 962
איוואנובץ. אוניה מספר — 954
יחידה 27203 של הקומנדו הימי הרוסי
הערות שוליים

↑  "Sevastopol", The Ukrainian Soviet Encyclopedia, Leksika
↑  "Sevastopol", The Great Soviet Encyclopedia, Yandex, אורכב מ-המקור ב-2014-08-17, נבדק ב-2018-08-18
↑  "Основание и развитие Севастополя (Osnovaniye i razvitiye Sevastopolya)" [Foundation and development of Sevastopol]. Sevastopol.info. 2007-05-28. נבדק ב-2010-04-26.
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
גאנג באנג

גאנג באנג (באנגלית: Gang bang) היא פעילות מינית בה מספר אנשים, פעמים רבות יותר משלושה, עוסקים בפעילות מינית גופנית עם אדם אחד ברצף או במקביל. אותו אדם ספציפי היא המוקד של הפעילות המינית. המונח נקשר לתעשיית הפורנו, ולרוב מציג אירוע מבוים בו אישה עם מספר גברים, או גבר עם מספר נשים (Reverse gang bang), המקיימים יחסי מין ברצף עם הדמות המרכזית. הפעילות נעשית בהסכמה מראש מצד משתתפיה. הבוקקה הוא סוג של גאנג באנג שמקורו ביפן, והוא לרוב מתמקד באישה המקבלת שפיכות רבות ובזמן קצר, ממספר רב של גברים, על פניה.
עיסוק

בדרך כלל, הגאנג באנג הגדול ביותר ממומן ומצולם על ידי חברות סרטי פורנוגרפיה. עם זאת, הגאנג באנג אינו דבר יוצא דופן בקהילת הסווינגינג (בעברית: חילופי זוגות). המשתתפים בגאנג באנג עשויים להיות מכל מגדר ונטייה מינית.
הגאנג באנג אינה מוגדרת לפי מספר המשתתפים המדויק, אך בדרך כלל מעורבים יותר משלושה אנשים. הגאנג באנג מאורגן במיוחד כדי להגיע לשיאו עם מקסימום של שפיכות סדרתיות ומהירות (כמעט) בו-זמנית של כל המשתתפים הגברים. מכאן, ניתן להתייחס לפעילות המינית על ידי המונח היפני בוקקה.
לעומת זאת, בדרך כלל שלושה אנשים העוסקים במין מכונים שלישייה, וארבעה אנשים מכונים בדרך כלל רביעייה. הגאנג באנג נבדל גם ממין קבוצתי, כגון שלישייה ורביעייה, בכך שרוב (אם לא כל) המעשים המיניים במהלך הגאנג באנג מתרכזים או מתבצעים רק עם האדם המרכזי. אף על פי שמשתתפי הגאנג באנג עשויים להכיר זה את זה, הספונטניות והאלמוניות של המשתתפים הם לעיתים קרובות חלק מהמשיכה. בנוסף, המשתתפים האחרים בדרך כלל אינם מבצעים יחסי מין זה עם זה, אך הם עשויים לעמוד בקרבת מקום ולאונן בזמן שהם ממתינים להזדמנות לעסוק בפעילות מינית.[דרוש מקור]
פורנוגרפיה

אף על פי שהיו סרטי פורנוגרפיה רבים שעוסקים בגאנג באנג מאז שנות ה-80 של המאה ה-20, הם היו מעורבים בדרך כלל לא יותר מ-6–12 גברים. עם זאת, החל מהסרט World's Biggest Gang Bang (אנ')‏ (1995) בכיכובה של אנבל צ'ונג (אנ'), התעשייה הפורנוגרפית החלה לייצר סדרה של סרטים שלכאורה קבעה שיאי גאנג באנג לרוב מעשי המין הרצופים של אדם אחד בתקופה קצרה.
סרטים מסוג זה זכו להצלחה כלכלית וזכו בפרסי AVN (אנ') לסרטי הפורנוגרפיה הנמכרים ביותר בשנה שלהם; עם זאת, האירועים לא היו רשמיים ולמעשה הטענות שוברות השיאים מטעות לעיתים קרובות. יסמין סיינט קלייר (אנ') תיארה את "השיא" שלה, שנקבע כביכול עם 300 גברים בסרט World's Biggest Gang Bang 2, כ-"בין הכשלונות הגדולים ביותר שנרשמו אי פעם בעסקי הפורנו", כשרק 30 איש היו "ממוקמים ומצולמים אסטרטגית", רק עשרה מהם באמת הצליחו לתפקד מינית מול המצלמה.
ראו גם

בוקקה
מין קבוצתי
אונס קבוצתי
אורגיה
לקריאה נוספת

Katherine Frank (2013). Plays Well in Groups: A Journey Through the World of Group Sex. Rowman & Littlefield Publishers, Incorporated. p. 8. ISBN 978-1-4422-1868-0.
David McCracken (12 ביולי 2016). Chuck Palahniuk, Parodist: Postmodern Irony in Six Transgressive Novels. McFarland. p. 48. ISBN 978-0-7864-7929-0. {{cite book}}:  (עזרה)
הערות שוליים

1 2  The New Partridge Dictionary of Slang and Unconventional English. 2005. pp. 327, 995. ISBN 0415212588.
↑  Daniel Stern (2013). Swingland: Between the Sheets of the Secretive, Sometimes Messy, but Always Adventurous Swinging Lifestyle. p. 296. ISBN 1476732531.
↑  Donald F. Reuter (2006). Gay-2-Zee: A Dictionary of Sex, Subtext, and the Sublime. p. 86. ISBN 0312354274.
↑  "The gang's all here (Hope flickers at the World's Biggest Gangbang)" (אורכב 11.10.2009 בארכיון Wayback Machine), Kevin Bisch, Salon Magazine, August 31, 1999, Retrieved June 22, 2007
↑  "The ABCs of Porn", Tristan Taormino, The Village Voice, January 19–25, 2000, Retrieved June 22, 2007 (אורכב 08.08.2007 בארכיון Wayback Machine)
↑  "What The Hell Was I Thinking?!!" - Confessions of the World's Most Controversial Sex Symbol, Jasmin St. Claire & Jake Brown, BearManor Media, 2010, P. 131–32
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |